8 oktabr soat 9:00 dan 12 oktabr soat 00:00 gacha Beruniy ko‘chasining bir qismi qisman yopiladi. Toshkent shahar IIBB YHXB xabariga ko‘ra, bu yo‘llarni ta’mirlash ishlari sababli amalga oshiriladi. Qayd etilishicha, yuqoridagi ko‘chaning Samarqand darvoza va Navoiy ko‘chalari bilan kesishmasidan Laylito‘g‘on hamda Saqichmon ko‘chalari bilan kesishmasigacha bo‘lgan oralig‘idagi qismi - ikki tomonlama yo‘l qisman yopiladi. Haydovchilarga aylanma yo‘llardan foydalanish tavsiya etilgan.